17. marraskuuta
Tapahtumia

1292 – John Balliolista tuli Skotlannin kuningas (juliaanisen kalenterin mukaan).
1558 – Englannin kuningatar Maria I kuoli ja häntä seurasi valtaistuimelle sisarpuoli Elisabet I.
1603 – Englantilaisen tutkimusmatkailijan, kirjailijan ja hovimiehen Sir Walter Raleigh'n maanpetosoikeudenkäynti alkoi.
1775 – Ruotsin kuningas Kustaa III antoi määräyksen Kuopion perustamisesta.
1796 – Napoleonin sodat: Arcolen taistelu. Ranskalaiset joukot voittivat itävaltalaiset joukot Italiassa.
1800 – Yhdysvaltain kongressirakennuksessa (United States Capitol) Washington D.C.:ssä (Yhdysvaltain historian neljäs kongressirakennus) pidettiin ensimmäinen Yhdysvaltain kongressin istunto.
1839 – Giuseppe Verdin ensimmäinen ooppera, Oberto, conte di San Bonifacio, oli ensi-illassa Milanossa.
1869 – Välimeren Punaiseenmereen yhdistävä Suezin kanava avattiin juhlallisesti liikenteelle Egyptissä.
1871 – Yhdysvaltain vaikutusvaltaisimpia yksittäisiä organisaatioita, "Yhdysvaltain kansallinen kivääriyhdistys" (National Rifle Association of America, NRA), perustettiin yhdistyksen saatua toimiluvan New Yorkin osavaltiossa.
1889 – Brasilian keisariperhe pakeni Ranskaan.
1903 – Venäjän sosiaalidemokraattinen työväenpuolue jakaantui kahtia: bolševikkeihin (venäjäksi "enemmistö") ja menševikkeihin (venäjäksi "vähemmistö"). Myöhemmin menševikeistä tuli kuitenkin enemmistöpuolue.
1914 Suomen suurruhtinaskunnan lehdistössä julkaistiin ns. suuri venäläistämisohjelma.
1922 – Entinen ottomaanien sulttaani Mehmed VI lähti maanpakoon Italiaan.
1941 – Toinen maailmansota: hyökkäys Pearl Harboriin. Joseph Grew, Yhdysvaltain Japanin suurlähettiläs, lähetti Yhdysvaltain ulkoministeriöön sähkösanoman, jonka mukaan Japani suunnitteli hyökkäystä Havaijin Pearl Harboriin (sähkösanomaan ei kiinnitetty huomiota).
1942 – Toisen maailmansodan Tunisian taistelut alkoivat.
1953 – Suomessa nimitettiin Tuomiojan hallitus.
1969 – Kylmä sota: Neuvostoliiton ja Yhdysvaltain neuvottelijat tapasivat Helsingissä aloittaakseen kummankin osapuolen strategisten aseiden rajoittamiseen tähdänneet SALT I -neuvottelut.
1970 – Vietnamin sota: luutnantti William Calleyn My Lain joukkomurhan oikeudenkäynti alkoi.
1970 – Avaruustutkimus: Luna-ohjelma. Neuvostoliiton Lunohod 1 laskeutui Mare Imbriumiin Kuussa. Kyseessä oli ensimmäinen kauko-ohjattu mönkijä, joka laskeutui vieraalle taivaankappaleelle Kuuta kiertäneeltä Luna 17 -avaruusalukselta.
1970 – Douglas Engelbartille myönnettiin patentti ensimmäisestä tietokonehiirestä.
1973 – Luumäellä sattui bussionnettomuus, jossa kuoli kahdeksan ja loukkaantui 27 henkeä.
1973 – Watergate-skandaali: Yhdysvaltain presidentti Richard Nixon sanoi 400:lle Associated Press -uutispalvelun työntekijälle Orlandossa: "En ole roisto" (I am not a crook).
1973 – Opiskelijalevottomuuksia sotilashallitusta vastaan Ateenassa. Tapauksesta sai sittemmin nimensä terroristijärjestö Marraskuun 17..
1979 – Iranin panttivankikriisi: Iranin johtaja Ruhollah Khomeini määräsi 13 naista ja mustaa Teheranin suurlähetystössä pidettyä yhdysvaltalaista panttivankia vapautettaviksi.
1983 – Zapatistien kansallinen vapautusarmeija (Ejército Zapatista de Liberación Nacional, EZLN) perustettiin.
1989 – Samettivallankumoukset alkoivat Tšekkoslovakiassa.
1997 – Terrorismi: kuusi islamilaista militanttia surmasi 62 ihmistä Egyptin Luxorissa Hatshepsutin temppelin ulkopuolella (poliisi surmasi hyökkääjät).
2003 – Arnold Schwarzeneggerin virkakausi Kalifornian kuvernöörinä alkoi.